**VALSTYBĖS SIENOS APSAUGOS TARNYBOS PRIE LIETUVOS RESPUBLIKOS VIDAUS REIKALŲ MINISTERIJOS VADO**



**Į S A K Y M A S**

**DĖL VIENKARTINIŲ TERMINUOTŲ VYKIMO Į PASIENIO JUOSTĄ LEIDIMŲ BEI VIENKARTINIŲ TERMINUOTŲ BUVIMO PASIENIO RUOŽO VIDAUS VANDENYSE LEIDIMŲ PAVYZDŽIŲ IR IŠDAVIMO TVARKOS TAISYKLIŲ PATVIRTINIMO**

2002 m. lapkričio 29 d. Nr. 497

Vilnius

Vadovaudamasis Lietuvos Respublikos valstybės sienos ir jos apsaugos įstatymo (Žin., 2000, Nr. [42-1192](https://www.e-tar.lt/portal/lt/legalAct/TAR.0F8C601D8592), Nr. [92-2850](https://www.e-tar.lt/portal/lt/legalAct/TAR.F0E59CC64424)) 20 straipsnio 1 dalimi, 21 straipsnio 3 dalimi bei Pasienio teisinio režimo taisyklių, patvirtintų Lietuvos Respublikos Vyriausybės 2002 m. balandžio 30 d. nutarimu Nr. 598 „Dėl pasienio teisinio režimo taisyklių patvirtinimo“ (Žin., 2002, Nr. [46-1755](https://www.e-tar.lt/portal/lt/legalAct/TAR.62FF0C35E719)), 15 punkto 1 papunkčiu bei 17 punktu:

1. Tvirtinu pridedamus:

1.1. Vienkartinių terminuotų vykimo į pasienio juostą leidimų ir vienkartinių terminuotų buvimo pasienio ruožo vidaus vandenyse leidimų išdavimo tvarkos taisykles (toliau – taisykles);

1.2. Vienkartinio terminuoto vykimo į pasienio juostą leidimo pavyzdį;

1.3. Vienkartinio terminuoto buvimo pasienio ruožo vidaus vandenyse leidimo pavyzdį.

2. Įpareigoju:

2.1. Visagino pasieniečių mokyklos viršininką įtraukti taisykles į mokymo teminius planus ir programas.

2.2. Vado pavaduotoją – Štabo viršininką kontroliuoti tvirtinamų taisyklių vykdymą.

VADAS VYRIAUSIASIS KOMISARAS ALGIMANTAS SONGAILA

PATVIRTINTA

Valstybės sienos apsaugos tarnybos vado

2002 m. lapkričio 29 d. įsakymu Nr. 497

**VIENKARTINIŲ TERMINUOTŲ VYKIMO Į PASIENIO JUOSTĄ LEIDIMŲ BEI VIENKARTINIŲ TERMINUOTŲ BUVIMO PASIENIO RUOŽO VIDAUS VANDENYSE LEIDIMŲ IŠDAVIMO TVARKOS TAISYKLĖS**

**I. BENDROSIOS NUOSTATOS**

1. Vienkartinių terminuotų vykimo į pasienio juostą leidimų bei vienkartinių terminuotų buvimo pasienio ruožo vidaus vandenyse leidimų (toliau – leidimai) išdavimo tvarkos taisyklės (toliau – taisyklės) nustato prašymų išduoti vienkartinių terminuotų vykimo į pasienio juostą leidimų bei vienkartinių terminuotų buvimo pasienio ruožo vidaus vandenyse leidimų (toliau – prašymai) pateikimo, nagrinėjimo, leidimų išdavimo tvarką.

2. Vykti į pasienio juostą be Valstybės sienos apsaugos tarnybos prie Vidaus reikalų ministerijos (toliau – Valstybės sienos apsaugos tarnyba) išduotų vienkartinių terminuotų vykimo į pasienio juostą leidimų draudžiama.

Draudimas vykti į pasienio juostą be šiame punkte nurodyto leidimo netaikomas, kai pasienio juosta eina pasienio vandenų krantu.

3. Išplaukti ir žvejoti, važiuoti arba eiti pėsčiomis per užšalusius Kuršių marių, kitus pasienio ruožo vidaus vandenis be Valstybės sienos apsaugos tarnybos išduotų vienkartinių terminuotų buvimo pasienio ruožo vidaus vandenyse leidimų draudžiama.

Asmenys šiame punkte nurodytais atvejais privalo pranešti Valstybės sienos apsaugos tarnybai apie išvykimą ir grįžimą. Valstybės sienos apsaugos tarnyba gali riboti išvykimo laiką ir vykimo teritoriją.

4. Pasienio ruožo vidaus vandenyse, esančiuose valstybės sienos apsaugos zonoje, galima būti tik su atvykimo ir buvimo valstybės sienos apsaugos zonoje leidimu ar leidimu verstis ūkine komercine ar kitokia veikla. Šiuo atveju vienkartinio terminuoto buvimo pasienio ruožo vidaus vandenyse leidimo nereikia.

**II. PRAŠYMŲ PATEIKIMAS, NAGRINĖJIMAS IR LEIDIMŲ IŠDAVIMAS**

5. Prašymai dėl vienkartinių terminuotų vykimo į pasienio juostą leidimų išdavimo pateikiami ir šie leidimai išduodami Valstybės sienos apsaugos tarnybos Štabe ar Valstybės sienos apsaugos tarnybos rinktinių (toliau – rinktinė) štabuose.

Prašymai dėl vienkartinių terminuotų buvimo pasienio ruožo vidaus vandenyse leidimų išdavimo pateikiami ir šie leidimai išduodami rinktinės štabe ar Valstybės sienos apsaugos tarnybos užkardoje (toliau – užkarda).

6. Asmens prašyme leidimui išduoti turi būti nurodyti šie duomenys:

6.1. vardas, pavardė, asmens kodas arba gimimo data, pilietybė;

6.2. asmens tapatybę patvirtinančio dokumento pavadinimas, serija ir numeris;

6.3. gyvenamosios vietos adresas, namų telefonas;

6.4. pageidaujama atvykti į pasienio juostą ar pasienio ruožo vidaus vandenis teritorija, trukmė ir (ar) atvykimo data;

6.5. buvimo pasienio juostoje ar pasienio ruožo vidaus vandenyse tikslas;

6.6. transporto priemonės, su kuria planuojama atvykti į pasienio juostą, modelis, markė ar tipas, valstybinio numerio ženklas;

6.7. plaukiojimo priemonės, su kuria planuojama plaukioti pasienio ruožo vidaus vandenyse, modelis, markė ar tipas, registracijos numeris.

7. Prašymą išduoti leidimus juridinio asmens darbuotojams gali pateikti juridinio asmens vadovas ar jo įgaliotas asmuo.

Juridiniai asmenys prašyme papildomai nurodo juridinio asmens pavadinimą, kodą, buveinę.

8. Leidimas gali būti išduodamas grupei asmenų. Tokiu atveju kiti asmenys įrašomi į grupės, įgulos vadovo leidimą (nurodant vardą, pavardę, asmens kodą ar gimimo datą) bei vyksta ir būna leidime nurodytoje vietovėje kartu su grupės, įgulos vadovu.

Asmenys iki 16 metų gali būti įrašomi į vieno iš tėvų (įtėvių, globėjų, rūpintojų) leidimus. Tokiu atveju asmenys iki 16 metų vyksta ir būna leidime nurodytoje vietovėje kartu su tėvais (įtėviais, globėjais, rūpintojais).

9. Kartu su prašymu išduoti leidimą turi būti pateikti:

9.1. asmens tapatybę patvirtinantis dokumentas;

9.2. transporto priemonės registracijos dokumentas ir vairuotojo pažymėjimas (jeigu planuojama atvykti ir būti pasienio juostoje su transporto priemone);

9.3. laivo bilietas, laivo nuosavybės teisės liudijimas, plaukiojimo priemonės techninės apžiūros talonas (jeigu planuojama plaukioti pasienio ruožo vidaus vandenimis);

9.4. užsieniečiai su prašymu papildomai pateikia teisėtą buvimą Lietuvos Respublikoje patvirtinančius dokumentus.

10. Valstybės tarnautojas, priimdamas pateiktą prašymą, gali pareikalauti papildomos informacijos, kuri reikalinga išduodant leidimą.

Valstybės tarnautojas, priimdamas pateiktą prašymą, sutikrina įrašus jame su įrašais pateiktuose dokumentuose ir pasirašo ant prašymo, jame nurodydamas savo vardą, pavardę, pareigas bei datą.

11. Apie priimtą sprendimą išduoti arba atsisakyti išduoti leidimą informuojamas prašymą pateikęs asmuo.

12. Leidimai gali būti neišduodami, kai:

12.1. asmuo, pateikdamas prašymą, nurodė tikrovės neatitinkančias žinias;

12.2. asmuo kartu su prašymu pateikė negaliojančius ar suklastotus dokumentus;

12.3. asmuo nenurodė atvykimo į pasienio juostą ar pasienio ruožo vidaus vandenis tikslo;

12.4. su prašymu pateikiami ne visi dokumentai, nurodyti šių taisyklių 9 punkte.

13. Jeigu asmuo pageidauja patekti į pasienio juostą ar pasienio ruožo vidaus vandenis, esančius kelių Valstybės sienos apsaugos tarnybos struktūrinių padalinių veikimo teritorijoje, tai leidimą išduoda tas struktūrinis padalinys, į kurį pirmą kreipiasi asmuo, apie tai informuodamas kitą Valstybės sienos apsaugos tarnybos struktūrinį padalinį.

14. Sprendimą išduoti vienkartinius terminuotus vykimo į pasienio juostą leidimus Valstybės sienos apsaugos tarnybos Štabe priima Valstybės sienos apsaugos tarnybos vadas arba jo įgaliotas asmuo, rinktinių štabuose – rinktinių vadai arba jų įgalioti asmenys.

Sprendimą išduoti vienkartinius terminuotus buvimo pasienio ruožo vidaus vandenyse leidimus rinktinės štabe priima rinktinės vadas arba jo įgaliotas asmuo, užkardoje – užkardos vadas, jo pavaduotojas ar kiti rinktinės vado įgalioti asmenys.

15. Vienkartiniai terminuoti buvimo pasienio ruožo vidaus vandenyse leidimai paprastai gali būti išduodami iki 10 dienų laikotarpiui.

16. Vienkartiniai terminuoti vykimo į pasienio juostą leidimai išduodami numatomam darbų atlikimo laikotarpiui.

**III. BAIGIAMOSIOS NUOSTATOS**

17. Išduoti leidimai gali būti anuliuojami, jeigu paaiškėja šių taisyklių 12.1 punkte nustatytos aplinkybės, asmuo pažeidžia Pasienio teisinio režimo taisykles arba padaro teisės pažeidimą, susijusį su neteisėtu valstybės sienos perėjimu ar kontrabandinių daiktų (prekių) gabenimu.

18. Pasikeitus leidime nurodytiems asmens ar transporto priemonės duomenims, asmuo privalo kreiptis į leidimą išdavusį Valstybės sienos apsaugos tarnybos struktūrinį padalinį dėl naujo leidimo išdavimo.

19. Leidimų išdavimo apskaitos tvarką nustato Valstybės sienos apsaugos tarnybos vadas.

20. Rinktinių, užkardų valstybės tarnautojų priimti sprendimai gali būti skundžiami Valstybės sienos apsaugos tarnybos Štabui arba Lietuvos Respublikos įstatymų nustatyta tvarka, o Valstybės sienos apsaugos tarnybos Štabo valstybės tarnautojų priimti sprendimai – Lietuvos Respublikos teisės aktų nustatyta tvarka.

21. Valstybės sienos apsaugos tarnybos Štabe asmenų skundai nagrinėjami Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_

PATVIRTINTA

Valstybės sienos apsaugos tarnybos vado

2002 m. lapkričio 29 d. įsakymu Nr. 497

Leidimo matmenys: 120 x 80

Leidimo fonas – geltonas; užrašas **„VIENKARTINIS TERMINUOTAS VYKIMO Į PASIENIO JUOSTĄ LEIDIMAS“** raudonos spalvos raidėmis; kiti užrašai – juodos spalvos raidėmis.

Leidimo pirmoji pusė

|  |
| --- |
| **VIENKARTINIS TERMINUOTAS VYKIMO Į PASIENIO JUOSTĄ LEIDIMAS**  **LEIDIMO Nr. 000000**  Vardas\_\_\_\_\_\_\_\_\_\_\_\_\_\_ Pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Asmens kodas (gim. data)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Buvimo leidime nurodytoje teritorijoje tikslas\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Transporto priemonė (-ės)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (markė (tipas), modelis, valstybinio numerio ženklas)  Teritorija, kurioje leidžiama būti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Leidimo antroji pusė

|  |
| --- |
| Kartu vykstantys asmenys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, asmens kodas ar gimimo data)  Galioja nuo\_\_\_\_\_\_\_\_\_\_\_\_\_\_\_ iki\_\_\_\_\_\_\_\_\_\_\_\_\_\_\_\_\_\_\_  Leidimą išdavė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (VSAT struktūrinio padalinio pavadinimas)  A. V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tarnautojo pareigos, parašas, vardas, pavardė, leidimo išdavimo data) |

\_\_\_\_\_\_\_\_\_\_\_\_\_\_

PATVIRTINTA

Valstybės sienos apsaugos tarnybos vado

2002 m. lapkričio 29 d. įsakymu Nr. 497

Leidimo matmenys: 110 x 70 mm

Leidimo fonas – žydras; užrašas **„VIENKARTINIS TERMINUOTAS BUVIMO PASIENIO RUOŽO VIDAUS VANDENYSE LEIDIMAS“** raudonos spalvos raidėmis, kiti užrašai – juodos spalvos raidėmis.

Leidimo pirmoji pusė

|  |
| --- |
| **VIENKARTINIS TERMINUOTAS BUVIMO PASIENIO RUOŽO VIDAUS VANDENYSE LEIDIMAS**  **LEIDIMO Nr. 000000**  Vardas\_\_\_\_\_\_\_\_\_\_\_\_\_ Pavardė\_\_\_\_\_\_\_\_\_\_\_\_\_\_\_\_\_\_\_  Asmens kodas (gim. data)\_\_\_\_\_\_\_\_\_\_\_\_\_\_\_\_\_\_\_\_\_\_  Buvimo leidime nurodytoje teritorijoje tikslas \_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Plaukiojimo priemonė (-ės)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (markė (tipas), modelis, registracijos numeris)  Teritorija, kurioje leidžiama būti\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Leidimo antroji pusė

|  |
| --- |
| Kartu vykstantys asmenys\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (vardas, pavardė, asmens kodas ar gimimo data)  Galioja nuo\_\_\_\_\_\_\_\_\_\_\_\_\_\_ iki\_\_\_\_\_\_\_\_\_\_\_\_\_\_\_\_\_  Leidimą išdavė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (VSAT struktūrinio padalinio pavadinimas)  A. V.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tarnautojo pareigos, parašas, vardas, pavardė, leidimo išdavimo data) |

\_\_\_\_\_\_\_\_\_\_\_\_\_\_